Hа основу члана 3. Правилникa o условима и начину остваривања подршке пољопривредним произвођачима за набавку трактора Беларус („Службени гласник Републике Српске“, бр. 81/24 и 94/24) расписује се

**ЈАВНИ ПОЗИВ**

**ЗА ПОДНОШЕЊЕ ПРИЈАВА ЗА ОСТВАРИВАЊЕ ПОДРШКЕ**

**ЗА НАБАВКУ ТРАКТОРА БЕЛАРУС**

**Предмет јавног позива**

Члан 1.

У складу са чланом 3. Правилникa o условима и начину остваривања подршке пољопривредним произвођачима за набавку трактора Беларус („Службени гласник Републике Српске“, бр. 81/24 и 94/24, у даљем тексту: Правилник) Министарство пољопривреде, шумарства и водопривреде Републике Српске (у даљем тексту Министарство) расписује Јавни позив за подношење пријава за остваривање подршке за набавку трактора Беларус (у даљем тексту: Јавни позив).

Јавни позив је отворен 10 дана од дана објављивања и садржи: предмет јавног позива, лица која могу бити учесници јавног позива, услове које је корисник подршке обавезан да испуни, висину средстава која се додјељују, потребну документацију, рок за достављање пријава, поступак за додјелу средстава и обавезе корисника након добијања средстава.

**Лица која имају право на новчану подршку**

Члан 2.

(1) Право на новчана средства подршке за набавку трактора Беларус могу да остваре физичка лица и самостални предузетници (у даљем тексту: корисник подршке) са пребивалиштем, односно сједиштем у Републици Српској, којa обављају пољопривредну производњу на територији Републике Српске и која су уписана у Регистар пољопривредних газдинстава (у даљем тексту: РПГ), закључно са 15.05.2024. године, а чији носилац газдинства је старости 40 година и млађи (рођен 1984. године и касније).

(2) Корисници из става 1. овог члана тракторе Беларус купују код овлаштених дистрибутера који су са Министарством закључили споразум о пословно-техничкој сарадњи за реализацију Пројекта “Село Републике Српске – моје мјесто за живот!”.

(3) За остваривање права на подршку, корисници подносе Министарству пријаву на јавни позив и документацију прописану овим јавним позивом и Правилником.

**Лица која немају право на новчану подршку**

Члан 3.

(1) Право на средства подршке, у складу са овим јавним позивом, не могу остварити корисници:

1) који имају пасиван статус, у складу са чланом 17. Уредбе о упису у РПГ и Регистар корисника подстицајних средстава,

2) који нису пријавили Пореској управи Републике Српске обавезу доприноса за 2023. годину, а у складу са прописима о доприносима,

3) који нису измирили обавезе по основу накнаде за противградну заштиту за 2023. годину, а у складу са прописима о противградној заштити.

(2) Податке из става 1. т. 2) и 3) овог члана Министарство прибавља по службеној дужности.

**Услови за остваривање подршке**

Члан 4.

(1) Право на новчана средства подршке за набавку трактора Беларус остварује се на основу:

1) достављене пријаве на Јавни позив сачињене на Обрасцу 1, који се налази у Прилогу Правилника,

2) документације прописане овим јавним позивом и Правилником.

(2) Након подношења пријаве врши се административна обрада и бодовање корисника, те сачињава ранг-листа корисника којима се одобравају средства, која се објављује на интернет страници Министарства.

(3) Корисници којима су одобрена средства врше авансну уплату средстава код овлаштеног дистрибутера у износу од 40% од укупне вриједности трактора исказане на предрачуну у року не дужем од 30 дана од објављивања ранг-листе.

(4) Овлаштени дистрибутер дужан је након уплате средстава, а у року не дужем од десет дана од уплате средстава из претходног става, Министарству доставити доказ о уплати за сваког појединачног корисника.

(5) Средства подршке за набавку трактора Беларус одобравају се у износу од 60% од укупне вриједности трактора и исплаћује се на рачун овлаштеног дистрибутера.

(6) Исплата новчаних средстава подршке остварује се на основу захтјева за исплату сачињеног на Обрасцу 2, који се налази у Прилогу Правилника, а након достављања доказа прописаних овим јавним позивом и Правилником.

(7) Провјера испуњености услова за остваривање подршке из става 1. овог члана врши се на основу поређења података из захтјева и документације у прилогу са подацима уписним у РПГ.

**Неприхватљиви трошкови**

Члан 5.

Трошкови који нису прихватљиви као основ за обрачун средстава подршке су:

1) ставкe на рачунима којe нису предмет подршке,

2) набавка коришћених трактора или трактора других марки и произвођача,

3) банкарски трошкови, трошкови гаранција и слични трошкови,

4) трошкови конверзије, трошкови курсних разлика и накнада,

5) трошкови пословања (административне таксе, трошкови изнајмљивања опреме, машина и простора, плате запослених на пословима управљања, праћења и надзора),

6) трошкови транспорта и царински трошкови,

7) плаћање у натури и путем компензације,

8) издаци који су настали због комуналних накнада и доприноса,

9) набавке извршене лизингом,

10) набавке извршене на основу донација и поклона.

**Остваривање права на средства подршке**

Члан 6.

(1) Новчана средства подршке одобравају се корисницима подршке који изврше набавку трактора марке Беларус снаге од 78 до 140 коњских снага.

(2) Право на средства подршке из става 1. овог члана имају регистрована пољопривредна газдинства која имају минимално два хектара обрадивог пољопривредног земљишта уписаног у РПГ.

(3) Корисник подршке може остварити право на новчана средства подршке за набавку само једног трактора.

(4) Корисници који су остварили право на подстицајна средства за куповину трактора у последњих десет година, немају право на средства подршке по овом правилнику.

(5) Корисници који су извршили резервацију средстава за куповину трактора на основу члана 8. Правилника о условима и начину остваривања новчаних подстицаја за капиталне инвестиције у пољопривредној производњи у 2024. години, немају право на средства подршке по овом јавном позиву.

**Подношење пријава на јавни позив**

Члан 7.

(1) Право на новчана средства подршке за набавку трактора Беларус остварује се на основу Пријаве на јавни позив сачињене на Обрасцу 1, који се налази у Прилогу Правилника уз коју се доставља:

1) предрачун са обавезном назнаком снаге трактора (КС);

2) докази о испуњавању критерија наведених у Спецификацији бр.1 из Прилога Правилника (кућна листа, диплома, рјешење за дјецу погинулих бораца и др.).

3) овјерену изјаву корисника подршке сачињену на Обрасцу 3. из Прилога Правилника, да набављени трактор не­ће оту­ђи­ти у пе­ри­о­ду од седам година.

(2) Непотпуне и неблаговремене пријаве се одбацују закључком.

(3) Корисник подршке може поднијети максимално једну пријаву по јавном позиву.

(4) Након истека рока за подношење пријава на јавни позив врши се обрада пријава и провјера испуњености услова за остваривање подршке на основу поређења података из пријаве и документације у прилогу са подацима уписним у РПГ.

(5) Уколико су средства утврђена у члану 2. ставу 2. Правилника довољна за подршку свих корисника који су поднијели пријаву на јавни позив, Министарство објављује листу корисника који остварују право на новчана средства подршке у складу са овим јавним позивом, која садржи износ одобрених средстава и која се објављује на интернет страници Министарства.

(6) Изузетно од става 5. овог члана, уколико средства потребна за подршку превазилазе средства утврђена чланом 2. став 2. Правилника право на новчана средства подршке одобравају се корисницима подршке до утврђеног износа из члана 2. став 2. Правилника.

(7) У случају из става 6. овог члана врши се бодовање корисника у складу са критеријумима из Спецификације бр.1 из Прилога Правилника и сачињава Ранг листа корисника, која се објављује на интернет страници Министарства.

(8) Министар пољопривреде, шумарства и водопривреде (у даљем тексту: министар) доноси рјешење којим се корисницима утврђује износ средстава подршке и услови које корисник мора испунити да би средства подршке била исплаћена на рачун добављача или се одбија право на средства подршке.

**Исплата новчаних средстава подршке**

Члан 8.

1. Право на исплату новчаних средстава подршке за набавку трактора корисници подршке остварују путем овлаштеног дистрибутера који Министарству доставља захтјев за исплату сачињену на Обрасцу 2. из Прилога Правилника, уз који прилажу:
2. доказ о уплати 40% вриједности трактора за сваког појединачног корисника (извод из банке са назначеном сврхом уплате и бројем предрачуна),
3. спецификацију корисника који су извршили уплату код датог дистрибутера.
4. Након пријема захтјева за исплату са прописаном документацијом, министар доноси рјешење о одобравању исплате средстава до утрошка средстава одређених чланом 2. став 2. Правилника.
5. Средстава подршке у износу од 60% укупне вриједности трактора исплаћују се на рачун добављача који је дужан Министарству доставити фактуре (оригинал или овјерене копије).
6. Након уплате средстава, министар формира комисију, коју чине три члана именована из реда запослених у Министарству или Агенцији за аграрна плаћања.
7. Комисија из става 4. овог члана врши провјеру реализације инвестиције увидом на лицу мјеста код корисника средстава, констатује чињенично стање и о томе сачињава записник са фото-документацијом.
8. Корисник средстава дужан је Комисији предочити фактуре за тракторе као и саобраћајну дозволу на којој је уписана забрана отуђења не краћа од седам година.

**Објављивање јавног позива**

Члан 12.

(1) Овај Јавни позив је отворен 10 дана од дана објавивања и објављује се у једном од дневних листова који покривају цијелу територију Републике Српске и на интернет страници Министарства.

(2) Документација за остваривање права на јавни позив прописана Правилником и овим јавним позивом обавезно гласи на име корисника средстава.

(3) Обрасци 1, 2 и 3, као и Спецификација које се налазе у прилогу Правилника, такође су објављени на званичној интернет страници Министарства.

(4) Читко попуњена, потписана и овјерена пријава на Јавни позив сачињена на Обрасцу 1. са прописаном документацијом доставља се поштом или на Централну Писарницу Владе Републике Српске у затвореној коверти са назнаком:"не отварај-јавни позив за остваривање подршке за набавку трактора Беларус" почев најраније од 8:00 часова на дан објаве Јавног позива, а најкасније до 14.11.2024 године, на адресу: Министарство пољопривреде, шумарства и водопривреде Републике Српске, Трг Републике Српске број 1, 78000 Бања Лука.

(5) Пријаве на јавни позив које стигну прије рока из става 4. овог члана, сматраће се преурањеним и биће одбачене.

Број: 12.01-052-7116/24 МИНИСТАР

Датум: 04.11.2024. године Др Саво Минић